钦定古今图书集成/明伦汇编/官常典/第366卷 > 上古
## 钦定古今图书集成/明伦汇编/官常典/第366卷 > 上古

### 黄帝有熊氏命后土为李

按《史记。五帝本纪》。不载。按《外纪》。“黄帝得六相而天
地治，神明至。后土辨乎北方。故为李”

〈注〉释义曰：李，古官，即大理之职也。《管子》曰：“黄帝得后土，辨于四方，使为李。”《春秋元命包》曰：“尧得皋陶，聘为大理。舜时为士师。”《韩诗外传》有晋文公使李离为大理。刘向《新序》：“楚平王以伍奢为大理。”大理之名，自古有矣。秦为廷尉，汉初因之。至景帝中元中，更名大理，盖复古号也。